JNV Selection/Entrance Test chungchanga Khawzawl DC thuchhuah,"1545/2024-2025 Khawzawl, dated the 12th August, 2024: Jawahar Navodaya Vidyalaya (JNV) sikul a lut duh tan Khawzawl Deputy Commissioner, Pu K. Vanlalthiana, Chairman, Vidyalaya Management Committee, JNV Khawzawl ni bawk chuan a hnuaia tarlan ang hian thuchhuah a siam. ""JNV Khawzawl chuan kum 2025-2026 Academic Session a Class VI zir tur tan Selection/Entrance Test a buatsaih leh dawn a. Khawzawl leh Champhai District chhunga sorkar recognized school-a class V zirlai tan dil theih a ni ang. JNV Khawzawla luh tum tan online registration/dilna NVS Website www.navodaya.gov.in kaltlangin September ni 16, 2024 thleng thehluh theih a ni ang. JNV Selection Test-2025 chu January ni 18, 2025 (Summer Bound tan) leh April ni 12. 2025 (Winter Bound tan)-ahte India ram pumah neih a ni ang."" JNV hi central sorkar siam schooling system a ni a, hmun harsa leh rethei a naupang lehkhathiam leh thiamna ngah, lehkha zirna sikul tha nei si lo te tana siam a ni. JNV sikulah hian inzirtirna tha leh mumal tak naupang hnenah pek a ni a, an thiamna tha thei ang bera chher chhuah hi an tum ber a ni.",Dated: 12 th Aug 24 3:27 PM,https://dipr.mizoram.gov.in/post/jnv-selectionentrance-test-chungchanga-khawzawl-dc-thuchhuah